ຄ້າຍຝຶກກຸ່ມ al-Shabab ຖືກທຳລາຍ ຫຼັງຈາກ ການໂຈມຕີ ທາງອາກາດ
ກໍາລັງ​ສະຫະພາບອາ​ຟຣິກາ​ ໃນໂຊ​ມາ​ເລຍ ​ໂຈມ​ຕີ​ຄ້າຍ​ເຝິກ​ແອບ​ ກຸ່ມກໍ່​ການ​ຮ້າຍ al-Shabab ໃນຄວາມພະຍາຍາມ​ ເຮັດ​ໃຫ້​ກຸ່​ມຫົວ​ຮຸນ​ແຮງນີ້ ອ່ອນ​ເພຍ​ລົງ.
ກໍາລັງສະຫະພາບອາຟຣິກາ ໃນໂຊມາເລຍ ໄດ້ທໍາການໂຈມຕີ ຄ້າຍເຝິກແອບກຸ່ມກໍ່ການຮ້າຍ al-Shabab ອັນເປັນພາກສ່ວນ ນຶ່ງໃນການສືບຕໍ່ດໍາເນີນຄວາມພະຍາຍາມ ເຮັດໃຫ້ກຸ່ມຫົວຮຸນ ແຮງນີ້ ອ່ອນເພຍລົງ ເຈົ້າໜ້າທີ່ຄົນນຶ່ງ ທີ່ສັງກັດ ຢູ່ໃນກໍາລັງ ສະຫະພາບອາຟຣິກາ ກ່າວຕໍ່ ວີໂອເອ ພະແນພາສາໂຊມາເລຍ ໃນວັນພະຫັດວານ ນີ້ວ່າ ຄ້າຍເຝິກແອບຂອງພວກຫົວຮຸນແຮງ ຕັ້ງຢູ່ໃນເຂດ Din- soor ທາງພາກໃຕ້ຂອງໂຊມາເລຍ ກະຊວງປ້ອງກັນປະເທດເຄັນຢາ ກ່າວວ່າ ທະຫານຂອງຕົນ ທີ່ ສັງກັດຢູ່ໃນກອງກຳລັງປະຕິບັດງານສະຫະພາບອາຟຣິກາ ໄດ້ ທຳການໂຈມຕີທີ່ລາຍງານແຈ້ງວ່າ ເປັນໂຈມຕີທາງອາກາດຕໍ່ ຄ້າຍເຝິກແອບຂອງກຸ່ມ al-Shabab ຊຶ່ງ “ໄດ້ຖືກທໍາລາຍຢ່າງ ຮາບຄາບ ” ລາຍງານກ່າວວ່າ ມີສະມາຊິກກຸ່ມ al-Shabab ທີ່ຖືກເກນມາ ຫຼາຍກວ່າ 300 ຄົນ ຢູ່ໃນຄ້າຍເຝິກແອບ ໃນເວລາທີ່ມີໂຈມຕີແລະເຊື່ອກັນວ່າມີຫລາຍໆ ຄົນໄດ້ຖືກສັງຫານ ກະຊວງປ້ອງກັນປະເທດເຄັນຢາກ່າວວ່າ ພວກນັກລົບ al-Shabab ທີ່ໂຈມຕີສູນການຄ້າ ໃນນະຄອນຫຼວງ Nirobi ເມື່ອເດືອນແລ້ວນີ້ ໄດ້ຮັບການເຝິກແອບຢູ່ທີ່ຄ້າຍແຫ່ງນີ້